روسیا پرزیدنتی ولادیمیر پوتین، ژاپون ایله بیر باریش راضیلاشماسینا گلمک اوچون چوخ چابا صرف ائدیلدیگینی بیلدیریب.
ولادیمیر پوتین، ژاپونون باش ناظیری شینزو آبه ایله پیتاخت موسکوادا کئچیردیگی و 3 ساعتی آشان گؤروشمه‌دن سونرا مطبوعات نماینده‌لرینه بیانات‌لار وئردی.
آبه ایله مثبت بیر گؤروشمه رئاللاشدیردیق‌لارینی بیل‌دیرن پوتین،
" گؤروشمه‌میزده طبیعی اولا‌راق بیر باریش آنلاشما‌سی‌نین ایمضالانماسینی موذاکیره ائتدیک. بو باره‌ده بو گون چوخ زامان صرف ائتدیک." دئیه دانیشدی.
روسیانین ژاپون ایله باریش آنلاشما‌سی‌نین ایمضالانماسینا ماراق گؤستردیگینی بیل‌دیرن پوتین،
" اولکه‌لریمیز آراسیندا بیر باریش راضیلاشماسینا گلمک اوچون چوخ چابا صرف ائتدیلیر. بورادا مقصد، خالق‌لاریمیزین دا دستک وئرجگی روسیا و ژاپون آراسین‌داکی علاقه‌لری داها دا اینکیشاف ائتدیره‌جک راضیلیغا گلمک." ایفاده‌لرینی ایستیفاده ائتدی.
آبه ایله نوامبر آییندا سینگاپوردا گؤروشمه کئچیردیک‌لرینی خاطیرلا‌دان پوتین،
" بو گؤروشمه‌ده ژاپون و سووئت بیرلیگی‌نین 1956دا ایمضالادیغی بیاننامه اساس ساحه بیر باریش سازیشی اوچون دانیشیق‌لارا داوام ائتمگی قرارا آلمیشدیق. بو گون کئچیردیگیمیز گؤروشمه‌ده ده روسیا اولا‌راق بونا اولوملو باخدیغیمیزی تصدیق ائتدیک." قیمتلندیرمه‌سینده اولوب.
ژاپون باش ناظیری آبه ایسه روسیا ایله کوریل آدا‌لارین‌داکی بیرگه ایقتیصادی فعالیتین گوجلندیریله‌جگینی ایفاده ائده‌رک،
"آیریجا اؤلکه‌لریمیز آراسیندا نیظامی ساحه‌دکی امکداش‌لیغینی ده اینکیشاف ائتدیرجگیک. ژاپون و سووئت بیرلیگی‌نین 1956دا ایمضالادیغی بیاننامه اساس ساحه بیر باریش سازیشی اوچون موذاکیره‌لری سرعتلن‌دیره‌رک داوام ائدجگیک. بو باره‌ده فوریه آییندا ناظیرلر سویه‌سینده گؤروشمه‌لریمیز اولا‌جاق." شکلینده دانیشدی.
کوریل آدا‌لاری پروبلمی
روسیا و ژاپون، ایکینجی دونیا ساواشی‌نین آردین‌دان روس‌لارین کوریل آدا‌لاری، ژاپونون ایسه شمال اراضی‌لری آدلاندیردیغی تورپاق پارچاسی موضوعسون‌داکی اویغونسوزلوق سببیله رسمی باریش آنلاشما‌سی ایمضالامادی.
سووئت بیرلیگی، 1949دا ایشغال ائتدیگی، آدا‌لاردا یاشایان بوتون ژاپون وطنداش‌لارینی دپورت ائتمیشدی.
باریش آنلاشماه‌سی‌نین ایمضالانماسی اوچون ایلک اولا‌راق 2014-جی ایلین اوّلینده کئچیریلن موذاکیره‌لر ایسه اوکراین بحرانی سببی ایله دوندورولموشدو.
سؤز قونوسو بؤلگه، ساکیت اوقیانوسوندا یئرلشن ایتوروپ، کوناشیری، شیکوتان و هابومای آدالاریندان‌ عبارت‌دیر.
